**Президент Жолдауы- жарқын болашақ кепілі**

 Президентіміз Қасым-Жомарт Кемелұлы Тоқаевтың 1.09.2022 жылғы «Әділетті мемлекет. Біртұтас ұлт. Берекелі қоғам» атты Қазақстан халқына Жолдауымен танысып, қолдау білдіреміз.

 Бұл Жолдауда бірнеше бағдар бойынша мәселелер өте орынды қарастырылған.

 **Бірінші бағдар. Жаңа экономикалық саясат.** Бұл бағдар бойынша экономикада қордаланған мәселелер көтерілді. Жолдаудың бірінші бағдарында жаңа экономикалық бағдарымыздың басты басымдықтары айқын көрініс тапқан.

 **Екінші бағдар. Нақты секторды дамыту.** Бұл бағдарда: «Ең алдымен, жер қойнауын игеру ісіне инвестиция тарту үшін заңнаманы және рәсімдерді барынша жеңілдету керек» делінген. Жолдауда ауыл шаруашылығын дамыту мәселесі, бюджет қаражатының қайтарымы, субсидия бөлуге және оның жұмсалуына жүргізілетін бақылауды күшейту керектігі, сырттан келетін судың азайып бара жатқандығы, шешу жолдары айтылған.

 **Үшінші бағдар. Ел болашағына арналған стратегиялық инвестиция.** Бұл бағдарда еліміздің басты құндылығы-адам екендігі, ұлт саулығы, қаржыландыру жүйесі, ерікті медициналық сақтандыру жүйесін енгізу қажеттігі туралы, емдеу мекемелері жоқ елді мекендер туралы, тағы басқа мәселелер айтылған. Жолдауда тағы тағы бір маңызды мәселе-білім беру жүйесі туралы, бұл сала ұлт сапасын жақсарту ісінде аса маңызды рөл атқаратыны атап көрсетіледі.

 Биылғы Балалар жылы аясында «Ұлттық қор-балаларға» атты мүлде жаңа бағдарламаның жүзеге асатыны аса қуанышты жағдай болды.

 **Төртінші бағдар. Мемлекеттік басқару ісін қайта жаңғырту**. Бұл бағдарда саяси қызметшілердің жеке жауапкершілігін арттыра отырып, мемлекеттік басқару жүйесін орталықсыздандыруға баса мән берілетіні, т.б. өзекті мәселелер қарастырылған.

 **Бесінші бағдар. Заң және тәртіп.** Бұл бағдарда «Қоғамда заң үстемдігі берік орнығып, сот төрелігі әділ атқарылуы қажет. Осыған орай, қазылар қауымын шұғыл түрде қайта іріктеп, жаңартып жасақтау керек» делінген.

 Жолдауда қоғамдағы барлық түйткілді мәселелер, оларды шешу жолдары анық, нақты көрсетілген. Біз Президент Жолдауын қолдаймыз!

 Жанар Серікқызы Мукашева

Жамбыл облысы

Меркі ауданы

№44 ЖОББМ тарих пәнінің мұғалімі